**Shtojca 10**

[ *Shtojcë për t’u plotësuar nga Autoriteti Kontraktor*]

**1. KRITERET E PËRGJITHSHME TË PRANIMIT/KUALIFIKIMIT**

Kandidati/Ofertuesi duhet të dorëzojë:

1. Një dokument që vërteton se (subjekti juaj):

a) nuk është në proces falimentimi, (statusi aktiv)

b) nuk është dënuar për shkelje penale, në përputhje me Nenin 45/1 të LPP,

c) nuk është dënuar me vendim të gjykatës së formës së prerë, që lidhet me aktivitetin e profesional,

Kërkesat si më sipër, plotësohen me dorëzimin e Ekstraktit mbi Historikun e Subjektit, të lëshuar nga Qendra Kombëtare e Regjistrimit, si dhe vetëdeklarimin e subjektit, sipas Shtojcës 11 “Deklaratë mbi Gjendjen Gjyqësore.

Në rastin kur kandidati/ofertuesi është një organizatë jofitimprurëse, në vend të Ekstraktit mbi Historikun e Subjektit, do të paraqitet vendimi i Gjykatës për regjistrimin si person juridik, sipas Ligjit Nr.8788, datë 07.05.2001 “Për Organizatat jo Fitimprurëse”.

1. Një dokument që vërteton se (subjekti juaj):

a) ka plotësuar detyrimet fiskale,

b) ka paguar të gjitha detyrimet e sigurimeve shoqërore ,

të lëshuar nga Administrata Tatimore.

Kriteret e Përgjithshme për Pranim, nuk duhet të ndryshohen nga autoritetet kontraktore. Këto kritere (pikat 1,2) duhet të vërtetohen përmes dokumentave të lëshuar jo më parë se tre muaj nga dita e hapjes së ofertës.

3. Operatori ekonomik duhet të jetë i regjistruar në regjistrat përkatës profesionalë ose tregtarë të shtetit në të cilin ata janë themeluar, duke vërtetuar personalitetin e tyre ligjor, për këtë kandidatët duhet të dorëzojnë një kopje të Ekstraktit mbi historikun e subjektit të lëshuar nga Qendra Kombëtare e Regjistrimit.

Kandidati/Ofertuesi i huaj duhet të vërtetojë se ai i plotëson të gjitha kërkesat e renditura më sipër. Nëse dokumentat e sipërpërmendur nuk lëshohen në shtetin e tyre të origjinës, atëherë mjafton një deklaratë me shkrim. Nëse gjuha e përdorur në procedurë është shqip, atëherë dokumentat në gjuhë të huaj duhet të shoqërohen me një përkthim të noterizuar në gjuhën shqipe.

Në rastet e bashkimit të operatorëve ekonomikë, çdo anëtar i grupit duhet të dorëzojë dokumentat e lartpërmendur.

Veç kësaj, nëse oferta dorëzohet nga një bashkim operatorësh ekonomik, duhet te dorezohen:

**a.** Marrëveshja e noterizuar sipas së cilës bashkimi i operatorëve ekonomikë është krijuar zyrtarisht;

**b.** Prokura e posaçme.

**2. KRITERET E VEÇANTA TË KUALIFIKIMIT**

1. Kandidati/Ofertuesi duhet të dorëzojë:

*a.Deklaratë mbi përmbushjen e Specifikimeve teknike, sipas Shtojcës 5;*

*b. Deklaratë mbi Konfliktin e Interesit sipas Shtojcës 7;*

c. *Përshkrimin e Ofertës, sipas Shtojcës 1;*

*ç. Formular vlerësimi sipas Shtojcës 8;*

*d*. *Deklaratë mbi disponueshmërinë e mjeteve sipas Shtojcës 9;*

dh. *Vërtetimin që konfirmon shlyerjen e të gjitha detyrimeve të maturuara të energjisë elektrike të kontratave të energjisë që ka operatori ekonomik që është i regjistruar në Shqipëri*.

**2.** Kandidati/Ofertuesi duhet të dorëzojë:

# Kapaciteti ekonomik dhe financiar:

1. Për të vërtetuar një aktivitet pozitiv të qëndrueshëm Operatori ekonomik duhet të paraqesë Kopje të çertifikuara të bilanceve të 3 (tri) viteve të fundit ushtrimore (2013,2014,2015), të paraqitur në autoritetet përkatëse Dega e Tatim Taksave të konfirmuara nga ky autoritet si dhe te shoqëruara me Akt Ekspertizen e Ekspertit Kontabel te Autorizuar.
2. Kopje të deklarimit të xhiros vjetore gjatë 3 (tri) viteve të fundit ushtrimore (2013,2014, 2015) lëshuar nga autoriteti përkatës, vlera mesatare e se ciles duhet te jete jo me e vogel se vlera e fondit limit perkatesisht: **34,958,149.3** (tridhjetë e katër milion e nëntëqind e pesëdhjetë e tetë mijë e njëqind e dyzetë e nëntë pikë tre) lekë pa TVSH.
3. Vërtetim për shlyerjen e taksave vendore të parashikuara nga Pushteti Vendor për vitin 2016;
   1. Në rastet e bashkimit të operatorëve ekonomikë, çdo anëtar i grupit duhet të dorëzojë vërtetimin lëshuar nga Autoriteti përkatës në të cilën është regjistruar sipas QKR.

# Kapaciteti teknik:

**Përsa i përket aftësisë teknike e profesionale, Operatori Ekonomik duhet të përmbushë kërkesat e mëposhtme minimale të cilat vendosen nga Autoriteti Kontraktor si më poshtë:**

1. **Përvojë e suksesshme në realizimin e të paktën:**

* 1. Punë të ngjashme për një objekt të vetëm me vlerë 50% e vlerës së përllogaritur të kontratës që prokurohet dhe konkretisht:**17,479,075** (shtatëmbëdhjetë milion e katërqind e shtatëdhjetë e nëntë mijë e shtatëdhjetë e pesë) lekë pa TVSH, të realizuar gjatë tri viteve të fundit.
  2. punë të ngjashme deri ne nje kufi ku vlera monetare totale e punëve të kryera e marrë së bashku gjatë tre viteve të fundit është në një vlerë sa dyfishi i vlerës limit të kontratës që prokurohet dhe konkretisht: **69,916,299** (gjashtëdhjetë e nëntë milion e nëntëqind e gjashtëmbëdhjetë mijë e dyqind e nëntëdhjetë e nëntë) lekë pa TVSH.

Plotesimi i njerit prej dy kushteve te siperpermendura e ben oferten te kualifikueshme.

1. **Vlerësimi i përvojës së suksesshme të Operatorit Ekonomik do të kryhet bazuar në deklaratat e dokumentat e mëposhtme:**
2. Për kontrata të realizuara me ente publike,operatori ekonomik duhet të paraqesë dokumentacionin e mëposhtëm:
3. Deklaratën sipas shtojcës Nr. 8, shoqëruar me:
4. Kontratë
5. Situacionin përfundimtar;
6. Aktin e kolaudimit;
7. Certifikaten e marrjes ne dorezim.
8. Për kontrata të realizuara me sektorin privat,operatori ekonomik duhet të paraqesë dokumentacionin e mëposhtëm:
9. Deklaratën sipas shtojcës Nr. 8, shoqëruar me:
10. Kontrate;
11. Situacionin përfundimtar;
12. Akt kolaudimi objekti;
13. Certifikaten e marrjes ne dorezim te objektit;
14. Fatura tatimore per cdo situacion punimesh.

*Pika 1/a plotësohet nga anëtari i cili ka përqindjen më të madhe të pjesëmarrjes në bashkim. Anëtarët e tjerë të bashkimit do të paraqesin kontratat e ngjashme në raport me përqindjen e pjesëmarrjes së tyre në bashkim. Kurse pika 1/b duhet të plotësohet nga të gjithë anëtarët e bashkimit në raport me përqindjen e pjesëmarrjes së tyre në bashkim*.

1. **Liçensa profesionale, lidhur me ekzekutimin e punëve të kontratës:**
   1. Liçenca e shoqërisë e vlefshme për kategoritë e mëposhtme:

* NP – 1 A (Punime gërmimi në tokë)
* NP – 4 B (Rrugë, autostrada, mbikalime, hekurudha, tramvai, metro, pista aeroportuale)
* NP – 5 A (Punime nëntokësore, ura e vepra arti)
* NP – 7 A (Ujësjellsa, gazsjellës, vajsjellësa, vepra kullimi e vaditje)
* NP – 11 A (Ndërtime për n/stacionet, kabinat e transfomatorëve, linja e TN e të mesëm dhe shpërndarjen e energjisë)
* NP – 12 A (Punime të inxhinierisë së mjedisit)
* NS – 1 A (Punime për prishjen e ndërtimeve)
* NS – 6 A (Sinjalistika rrugore jo ndriçuese)
* NS – 18 A (Punime topogjeodezike)
* sipas modelit të lëshuar nga MPPT;

*Për Operatorët e huaj të bëhet njehsimi i liçencës profesionale që disponojnë nga vendi i origjinës pranë Ministrisë së Punëve Publike, Transportit dhe Telekomunikacionit, në plotësim të licencave profesionale të kërkuara për ekzekutimin e kontratës.*

1. Kandidati ofertues duhet të përcaktojë me anë të një deklaratë (nga Administratori i shoqërisë) Drejtuesin Teknik të punimeve në objekt i cili duhet të jetë i përfshirë në liçencën e shoqërisë dhe të deklaroje se ai nuk është i angazhuar në kontratat të tjera dhe do të jetë i pranishëm gjatë gjithë kohës që do të kryhen punimet në objekt, shoqeruar me dokumentacionin e mëposhtme:
2. Librezë pune (përkatëse)
3. CV përkatëse
4. Kontratë pune e vlefshme (përkatëse)
5. Diplomë
6. Operatorët ekonomik pjesëmarrës duhet të kenë drejtues teknik të punësuar, të vërtetuar me kontratë pune të vlefshme, diplomë, CV dhe të figurojnë në listpagesat e shoqërisë për:

* Inxhinier ndërtimi (1)
* Inxhinier mjedisi (1)
* Inxhinier topograf (1)
* Inxhinier elektrik (1)
* Inxhinier mekanik (1)
* Inxhinier hidroteknik (1)

1. Operatorët ekonomik pjesëmarrës duhet të kenë pjesë të stafit të punësuar, tëvërtetuar me kontratë pune të vlefshme, diplomë, CV dhe të figurojnë në listpagesat e shoqërisë:

* Mjek i përgjithshëm (1)

1. Operatorët ekonomik pjesëmarrës duhet të kenë të punësuar, minimalisht 4 (katër) punonjës të kualifikuar si më poshtë:

* Punonjës elektriçist me kualifikime teknike nga IQT
* Punonjës hidraulik me kualifikime teknike nga IQT
* Punonjës saldator me kualifikime teknike nga IQT
* Punonjës pllakashtrues me kualifikime teknike nga IQT

*Për punonjësit e mësipërm duhet të paraqitet kontrata e punës e vlefshme; deshmite e kualifikimi te sigurimit teknik nga IQT, si dhe te figurojne ne listpagesat e shoqërisë.*

1. Një punësim mesatar i të paktën **40** (dyzetë) personave, për periudhën **Janar 2015 - Maj 2016** të vërtetuar me;
   1. Vërtetim të lëshuar nga Administrata Tatimore, ku të specifikohet numri i punonjësve për secilin muaj; per periudhen **Janar 2015 – Maj 2016**.
   2. List pagesat e punonjesve sipas formatit qe kerkohet nga legjislacioni ne fuqi per periudhen **Janar 2015 – Maj 2016** shoqëruar me formularet e deklarimit te pagesave për sigurimet shoqërore dhe shendetesore.
2. Shoqeria duhet të paraqesë Çertifikatë të cilesisë së punimeve **ISO 9001- 2008 (e vlefshme)**. (Në rastet e bashkimit të operatorëve ekonomik, çdo anëtar i grupit duhet të paraqesë Çertifikatën ISO).
3. Operatori Ekonomik duhet të paraqesë Çertifikatë **ISO 14001-2004 (e vlefshme)**.(Në rastet e bashkimit të operatorëve ekonomik, çdo anëtar i grupit duhet të paraqesë Çertifikatën ISO).
4. Operatori Ekonomik duhet të paraqesë Çertifikatë **OHSAS 18001-2007(e vlefshme)**.(Në rastet e bashkimit të operatorëve ekonomik, çdo anëtar i grupit duhet të paraqesë Çertifikatën OHSAS).
5. Operatori Ekonomik duhet të paraqesë Çertifikatë **ISO 39001 -2012 (e vlefshme)**. (Në rastet e bashkimit të operatorëve ekonomik, çdo anëtar i grupit duhet të paraqesë Çertifikatën ISO).
6. Operatori Ekonomik duhet të paraqesë Çertifikatë **PASS 99:2012 (e vlefshme)**. (Në rastet e bashkimit të operatorëve ekonomik, çdo anëtar i grupit duhet të paraqesë Çertifikatën PASS).
7. Operatori Ekonomik duhet të paraqesë Çertifikatë **ISO 50001 - 2011 (e vlefshme)** shoqëruar me kontratë të vlefshme furnizimi të noterizuar të lidhur me prodhuesin, për materialet elektrike të preventivit të punimeve. (Në rastet e bashkimit të operatorëve ekonomik, certifikaten e mesiperme duhet ta paraqese anëtari i grupit që në bazë të marrëveshjes së bashkëpunimit do të marrë përsipër realizimin e zërit FV materialet elektrike referuar preventivit të objektit të prokurimit).
8. Dëshmi për mjetet e pajisjet teknike, që ka në dispozicion apo mund ti vihen në dispozicion operatorit ekonomik, që nevojiten për ekzekutimin e kontratë (Shtojca 9).

|  |  |  |
| --- | --- | --- |
| ***Mjetet*** | ***Sasia*** | ***Gjendja*** |
| Kamiona veteshkarkues (kapaciteti total mbajtës minimumi 15 ton) | Minimumi 3 copë | *Pronësi ose me qera* |
| Auto-Vinc me aftesi mbajtese 8 ton | *1 copë* | *Pronësi ose me qera* |
| Autobot uji | *1 copë* | *Pronësi ose me qera* |
| Autobetoniere | *1 copë* | *Pronësi ose me qera* |
| Fadroma me goma | *2 copë* | *Pronësi ose me qera* |
| Minieskavator 3 – 5 ton | *5 copë* | *Pronësi ose me qera* |
| Vibrator betoni | *2 copë* | *Pronësi ose me qera* |
| Asfaltoshtruese | *1 copë* | *Pronësi ose me qera* |
| Minifadrome | *1 copë* | *Pronësi ose me qera* |
| Grejder | *1 copë* | *Pronësi ose me qera* |
| Makineri për spërkatje bitumi | *1 copë* | *Pronësi ose me qera* |
| Rul me goma | *1 copë* | *Pronësi ose me qera* |
| Rul vibrues | *1 copë* | *Pronësi ose me qera* |
| Makineri vijëzimi për bojë bikomponente | *1 copë* | *Pronësi ose me qera* |
| Tokmak per ngjeshje pllakash dhe kanale | *1 copë* | *Pronësi ose me qera* |
| Eskavator | *2 copë* | *Pronësi ose me qera* |
| Gjenerator | *1 copë* | *Pronësi ose me qera* |

*Kokore minimumi 10 copë*

*Rripa lidhës sigurimi për punime në lartësi minimumi 5 copë*

*Fikëse zjarri të lëvizshme me kapacitet 5 – 7 litra secila minimumi 3 copë*

*Prozhektorë ndriçimi pë rnatën minimumi 2 copë*

*Komplet i ndihmës së shpejtë minimumi 2 copë*

*Tabela paralajmëruese për sigurinë në rrugë minimumi 5 copë*

1. *Për mjetet që shënohen në regjistra publikë duhet të paraqitet dokumenti që verteton regjistrimin e mjetit (leje qarkullimi), plus certifikaten e kontrollit teknik dhe siguracionin e mjetit (te vlefshme), dhe per mjetet e siguruara me qera, dokumenti qe verteton regjistrimin e tij plus certifikaten e kontrollit teknik dhe siguracionin e mjetit,(te vlefshme) duhet te shoqerohet me kontraten perkatese te qerase/furnizimit, e vlefshme per te gjithe periudhen e realizimit te kontrates objekt i ketij prokurimi. Në rastin e mjeteve te jera duhet te jene aktet e çdoganimit ose faturat tatimore te blerjes.*
2. *Për mjetet që nuk shënohen në regjistra publike duhet të paraqiten dokumentat që vërtetojnë pronësinë e tyre.*
3. *Për mjetet e marra me qera të të paraqitet kontrata përkatëse noteriale e qirasë ku të specifikohet objekti i kontratës dhe afati i saj.*
4. *Operatori ekonomik duhet të paraqesë foto për secilin mjet të deklaruar ku të jetë e dukshme dhe targa e mjetit.*
5. *Autoriteti Kontraktor rezervon të drejtën të verifikojë dhe kontrollojë në çdo kohë deri në përfundimin e kontratës mjetet e pajisjet teknike të deklaruara sipas shtojcës Nr. 9. (Deklaratë nga administratori i shoqërisë ofertuese).*
6. *Makineritë e mësipërme nuk janë të angazhuara në kontrata të tjera dhe nuk jane te deklaruara ne procedurat te shpallura fitues nga autoriteti kontraktor, Bashkia Tirane. (Deklaratë nga administratori i shoqërisë ofertuese ku te deklarohet dhe vendndodhja e mjeteve ne pronesi ose me qera me qellim verifikimi).*

Të gjithë dokumentat duhet të jenë origjinalë ose kopje të noterizuara të tyre. Rastet e mos-dorëzimit të një dokumenti, ose të dokumentave të rreme e të pasakta, konsiderohen si kushte për skualifikim.